Deja, tam, kad šaldymo sistema tinkamai funkcionuotų, ją reikia prižiūrėti. Neužtenka tiesiog papildyti šaldymo skysčiu (freonu) ir tikėtis, kad viskas vėl veiks. Norint užpildyti sistemą nauju freono skysčiu, reikia iš šaldymo sistemos išsiurbti orą (sudaryti vakuumą). Svarbu neperpilti per daug skysčio, todėl reikia žinoti, kiek jo reikia konkrečiam automobiliui. Bet kurio automobilio kondicionieriaus pildymas yra atliekamas specialiu aparatu. Visų pirma, iš kondicionieriaus sistemos yra ištraukiamas šaldiklis, sistema yra išvaloma nuo įvairių priemaišų, atskiriamas tepalas, pašalinama drėgmė. Sukūrus vakuumą yra pašalinamas oras, o į kondicionavimo sistemą yra pilamas reikiamas kiekis tepalo, UV dažų ir, žinoma, freonas. Užbaigus pildymą yra patikrinamas kondicionieriaus šaldymo efektyvumas.